HOOGTEPUNTE: SA t. Indië (SA: 132/8) | Netwerk24
HOOGTEPUNTE: SA t. Indië (SA: 132/8)
Deur Tinus van Staden 21 Oktober 2019 05:37
Indië het Suid-Afrika reeds teen die toue nadat hy 'n eerstebeurttelling van 497/9 aangeteken het.
Die Proteas het uitskeityd op dag twee met hul telling op 9/2 bereik.
Suid-Afrika is vir 162 uitgeboul - 'n agterstand van 335 lopies en Indië vra die Proteas om op te volg.
Dean Elgar, wat deur 'n opslagbal teen die kop getref is, sal nie verder in die toets kolf nie. Theunis de Bruyn sal in sy plek as 'n kopbesering-plaasvervanger kolf.
Die Proteas bereik uitskeityd op 132/8.
21 Okt. 13:45:15
Dit is uitskeityd. Suid-Afrika staan op 132/8 (Theunis de Bruyn 30*, Anrich Nortjé 5*). Die Proteas is nog 203 agter Indië se eerstebeurttelling en staar 'n beurtnederlaag in die gesig.
21 Okt. 13:30:30
Rabada is uit vir 12. Ashwin kry sy eerste paaltjie van die beurt. Suid-Afrika steier op 121/8.
21 Okt. 13:13:26
Piedt word gestonk.
21 Okt. 12:49:18
Linde word uitgehardloop en Suid-Afrika staan op 67/6.
21 Okt. 12:43:10
Die paaltjiewagter Saha is van die veld. Hy het sy vinger seergemaak. Rishabh Pant neem die groot handskoene by hom oor.
21 Okt. 12:05:26
Dean Elgar gaan nie verder kolf nie - Theunis de Bruyn sal in sy plek kolf. Die Internasionale Krieketraad (IKR) se regulasies maak voorsiening vir 'n kopbesering-plaasvervanger.
Marnus Labuschagne het vroeër vanjaar in die reeks om die As die eerste harsingskuddingsplaasvervanger geword nadat Steve Smith deur 'n opslagbal getref is.
21 Okt. 11:55:16
Klaasen is ook uit. SA staan op 36/5.
21 Okt. 11:29:33
Elgar (16) het nie uitgestap om te kom kolf ná teetyd nie.
George Linde kolf saam met Klaasen.
21 Okt. 11:09:13
Dean Elgar word teen die kop raakgeboul. Terwyl hy behandeling ontvang, breek die spelers vir teetyd.
Suid-Afrika staan op 26/4.
21 Okt. 11:02:51
Temba is uit vir 0.
Die Proteas lyk soos patete.